[{"text_idx": "#000007", "text": "Mae wynebddarlun y llyfr yn atgynhyrchiad du a gwyn o\u2019r portread rhamantaidd o Dylan gan Augustus John. Mae\u2019r llyfr yn gasgliad o straeon byrion a cherddi ac er mai ei drydydd llyfr ydyw, dyma\u2019r cyntaf i gynnwys rhyddiaith, gan gynnwys \u2018The Burning Baby\u2019 a straeon byrion eithaf swrrealaidd eraill. Ni chyhoeddwyd y llyfr nes datrys anghydfod hir a\u0302 golygydd Dylan yn Dent, Richard Church, nad oedd yn fodlon ar rai o\u2019r elfennau swrrealaidd yn yr ysgrifennu, ond a oedd yn poeni hyd yn oed yn fwy gan yr hyn a ddisgrifiodd fel \u201cmoments of sensuality without purpose\u201d mewn rhai o\u2019r straeon."}, {"text_idx": "#000008", "text": "Er ei fod yn dirmygu\u2019r fath feirniadaeth (gwawdiwyd Church ganddo mewn llythyrau at Henry Treece a Vernon Watkins, gan ei alw\u2019n \u201cpie-fingering hack\u201d a \u201cthe fish\u201d), roedd llyfr nesaf Thomas, \u2018Portrait of the Artist as a Young Dog\u2019, yn cynnwys rhyddiaith yn unig, ac roedd y straeon hyn yn ymddangos fel straeon lled-hunangofiannol mwy arferol wedi\u2019u seilio ar ei blentyndod a\u2019i lencyndod yn Abertawe a chefn gwlad Sir Ga\u0302r."}, {"text_idx": "#000011", "text": "Croeso i Ganolfan Dylan Thomas!"}]